राजस्थान केंद्रीय विश्वविद्यालय में छात्रों पर अत्याचार
राजस्थान केंद्रीय विश्वविद्यालय में विश्वविद्यालय प्रशासन के खिलाफ चल रहे विरोध प्रदर्शन को दबाये जाने के प्रयास किये जा रहे हैं। प्रशासन की तनशाही सिर्फ कहानी की शुरूवात भर है। प्रशासन ने एक पत्र जारी किया है जिसमें कहा गया है कि छात्रों को पोस्टर लगाने , संगठित होने और सोशल मीडिया पर लिखने से भी रोका जायेगा।
यह सब तब शुरू हुआ जब 9 अक्टूबर की रात को महिला छात्रों ने हॉस्टल के दरवाज़े तोड़ दिए और बाहर आकर विरोध प्रदर्शन करने लगीं। विश्वविद्यालय में मौजूद छात्रों ने न्यूज़क्लिक को बताया कि हाल में चल रहा विरोध प्रदर्शन प्रशासन के खिलाफ कई दिनों से उभर रहे गुस्से का नतीजा है। छात्रों ने बताया कि सुरक्षा ने नाम पर उनपर निगरानी रखी जाती है और उनका उत्पीड़न किया जाता है।
विश्वविद्यालय के एक छात्र ने कहा "बहुत छोटी चीज़ों के लिए भी विश्वविद्यालय प्रशासन हमारे घर वालों का दरवाज़ा खटखटाने लगता है। राजस्थान केंद्रीय विश्वविद्यालय एक आवासीय परिसर है और यहाँ छात्र शांति से पढ़ाई करते हैं , लेकिन प्रशासन ने छात्रों पर बहुत कड़े नियम थोप दिए हैं। जैसे महिला छात्रों के के हॉस्टलों में बिओमेट्रिक्स ,लिब्रेरी में खुद की 5 से ज़्यादा चीज़े स्वीकार्य नहीं है , महिलाएं रत 10 बजे के बाद लाइब्रेरी में नहीं जा सकतीं। विश्वविद्यालय में गॉर्ड हर जगह सुरक्षा और आईडी कार्ड के नाम पर छात्रों का उत्पीड़न करते हैं।
छात्रों का आरोप है कि बिओमेट्रिक्स को हटाने और छात्रों की निजता के अधिकार का आदर करने के बजाये विश्वविद्यालय प्रशासन छात्रों के विरोध प्रदर्शन को दबाने में लगा हुआ है। न्यूज़क्लिक ने बात करते हुए छात्रों ने कहा कि वह आशा कर रहे थे कि 10 अक्टूबर को प्रशासन की मीटिंग से कुछ उपाय निकलकर आएगा लेकिन ऐसा हुआ नहीं। ऊपर से विश्वविद्यालय प्रशासन का कहना है कि सभी मुद्दों पर आम सहमति हो गयी है। जैसे जैसे विरोध प्रदर्शन बढ़ता गया विश्वविद्यालय प्रशासन छात्रों की एकता को तोड़ने के प्रयास करने लगा। महिला छात्रों को बोलै गया कि पुरुष छात्र जो कह रहे हैं उसे न सुना जाए। प्रशासन ने महिला छात्रों से माफ़ी भी माँगने को कहा और ऐसा न करने पर अनुशासनात्मक कार्रवाई करने की बात की।
लेकिन छात्र प्रशासन के सामने झुके नहीं और अपना विरोध प्रदर्शन जारी रखा। एक महिला छात्र ने कहा "छात्रों को कहा गया है कि वह प्रदर्शन के दौरान अपने चहरे को न छुपाएं , अगर ऐसा नहीं किया जाता तो उनके घर वालों को बता दिया जाता है और उन्हें धमकाया जाता है। यही वजह रही कि पुरुष छात्रों ने अपने चहरे दिखाने से मना कर दिया , इसके बाद छात्रों और प्रशासन के बीच 11 अक्टूबर की रात से 12 अक्टूबर की सुबह तक लड़ाई तेज़ हो गयी। इसके बाद पुरुष छात्रों को हॉस्टलों के अंदर नहीं जाने दिया जा रहा था जिस उन्होंने अपने कपड़े उतारकर प्रदर्शन करना शुरू कर दिया था।"
राजस्थान के केंद्रीय विश्वविद्यालय प्रशासन के खिलाफ लड़ाई तेज़ हो रही है और छात्र अपनी माँगों पर अड़े हुए हैं। न्यूज़क्लिक से बात करने हुए एक छात्र ने कहा "विश्वविद्यालय एक ग्रामीण क्षेत्र में है इसीलिए प्रशासन को हमें हाईवे पर चौबीस घंटे सुरक्षा और परिवहन की व्यवस्था प्रदान करनी चाहिए। लेकिन इसके उलट प्रशासन सुरक्षा के नाम पर हमारा उत्पीड़न कर रहा है। हमें लाइब्रेरी और पढ़ने की बहतर सुविधा प्रदान करने के बजाए प्रशासन बिओमेट्रिक्स लगा रहा है और हर साल सुरक्षा कर्मियों को दिखाने के लिए नए आईकार्ड ला रहा है। हमें बढ़िया स्वास्थ्य सेवाएं , पानी और दूसरी सुविधायें प्रदान करने के बजाये प्रशासन अपनी प्राथमिकता महिला छात्रों के घरवालों को उनकी बेटी की पल पल की खबर देने को बनाता है। "
छात्रों ने एक माँगपत्र निकाला है जिसमें प्रशासन से छात्रों को निजता का अधिकार देने और शान्ति से पढाई करने का माहौल प्रदान करने की माँग की गयी है। फिलहाल देश भर में हॉस्टल के नियमों के खिलाफ आंदोलन चल रहे हैं। इन आंदोलनों में सन्देश साफ़ है कि महिला छात्र अब सुरक्षा के नाम पर अपनी आज़ादी और निजता के अधिकार को ख़त्म नहीं होने देंगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva